১৮৭১ সালে ফরাসি দেশে একটা প্যারিকমিউন হয়েছিল। গণতন্ত্রের একটা আদর্শ উদাহরণ। নাগরিকরা তখন দখল করেছিল দেশ। রাজপথে দাঁড়িয়ে তারা সিদ্ধান্ত নিচ্ছে। প্রবল নারী শিক্ষার বিষয়টি উচ্চারিত হচ্ছে। কোথাও কোনো চুরি-ডাকাতি-ছিনতাই হচ্ছে না। জনগণকে সম্পৃক্ত করে সেই গণতন্ত্র ও সমাজতন্ত্রের রাষ্ট্র অবশ্য টিকে ছিল মাত্র ৭১ দিন। কিন্তু সারাবিশ্বকে নাড়া দিয়েছিল, অনুপ্রাণিত করেছিল। সেই প্যারিকমিউনের পথ ধরেই এসেছিল রুশ বিপ্লব।